# OpenOffice.org 3.3 – Fontos információk

Ennek a fájlnak a legújabb verzióját a http://www.openoffice.org/welcome/readme.html címen érheti el.

Ez a fájl fontos információkat tartalmaz a programról. Olvassa el figyelmesen, mielőtt munkához látna.

Az OpenOffice.org közösség, amely ennek a terméknek a fejlesztéséért felelős, Önt is hívja tagjai sorába. Mint új felhasználó, megnézheti az OpenOffice.org honlapján azt az oldal, amelyen hasznos információk olvashatók a közösségünkhöz csatlakozni vágyók számára: http://www.openoffice.org/about_us/introduction.html.

Továbbá olvassa el az alábbi bekezdéseket, amelyek az OpenOffice.org projektben való részvételhez adnak hasznos információkat.

### Az OpenOffice.org tényleg minden felhasználónak ingyenes?

Az OpenOffice.org mindenki számára szabadon használható. Az OpenOffice.org jelen példányát annyi számítógépre telepíti, amennyire szeretné, és bármilyen célra felhasználhatja (beleértve a kereskedelmi, kormányzati, nyilvános vagy oktatási felhasználást). Bővebb információért olvassa el az OpenOffice.org termékhez kapott licencet vagy a http://www.openoffice.org/license.html weboldalt.

### Miért ingyenes az OpenOffice.org minden felhasználó számára?

Az OpenOffice.org-ot azért használhatja ingyenesen, mert az egyéni hozzájárulók és vállalati szponzorok tervezték, fejlesztették, tesztelték, fordították, dokumentálták, támogatták, marketingelték és más módokon segítették. Az OpenOffice.org ezért válhatott azzá, ami ma – a világ vezető nyílt forráskódú irodai szoftvere.

Amennyiben értékeli az erőfeszítésüket, és szeretne gondoskodni arról, hogy az OpenOffice.org a jövőben is életképes legyen, kérjük, támogassa a projektet. A részleteket lásd a http://contributing.openoffice.org weboldalon. Mindenki segíthet valahogy.

## Megjegyzések a telepítéshez

### Rendszerkövetelmények

- MacOSX 10.4 (Tiger) vagy újabb

- Intel processzor

- 512 MB RAM

- 1,5 GB szabad hely a merevlemezen

- 1024 x 768 grafikus eszköz 256 színnel (nagyobb felbontás ajánlott)

- Microsoft Windows 2000 (Service Pack 4 vagy újabb), XP, Vista vagy Windows 7

- Pentium-kompatibilis számítógép (Pentium III vagy Athlon javasolt)

- 256 MB RAM (512 MB RAM javasolt)

- 1,5 GB szabad hely a merevlemezen

- 1024×768 felbontás (nagyobb felbontás javasolt), legalább 256 szín

A telepítéshez rendszergazdai jogosultságokra van szükség.

Az OpenOffice.org regisztrálása a Microsoft Office formátumok megnyitására használt alapértelmezett alkalmazásként a következő parancssori kapcsolókkal kényszeríthető, illetve tiltható:

- Az `/msoreg=1` az OpenOffice.org szoftvert regisztrálja a Microsoft Office formátumok alapértelmezett alkalmazásaként.

- Az `/msoreg=0` az OpenOffice.org szoftvert nem regisztrálja a Microsoft Office formátumok alapértelmezett alkalmazásaként.

Ha rendszergazdai telepítést hajt végre setup /a parancsot használva, akkor az msvc90.dll fájlnak telepítve kell lennie a rendszeren. Ez a fájl szükséges ahhoz, hogy az OpenOffice.org elinduljon a rendszergazdai telepítés után. A fájlt a következő weboldalról töltheti le: http://www.microsoft.com/downloads/details.aspx?familyid=9B2DA534-3E03-4391-8A4D-074B9F2BC1BF.

A telepítéshez rendszergazdai jogosultságokra van szükség.

- Solaris 10 operációs rendszer (SPARC platform) vagy újabb

- 256 MB RAM (512 MB RAM javasolt)

- 1,55 GB szabad hely a merevlemezen

- X Server 1024×768 felbontással (nagyobb felbontás javasolt), legalább 256 színnel

- Ablakkezelő

- Az „akadálymentes” használatot lehetővé tevő kisegítő technológiai eszközök támogatásához gail 1.8.6 és at-spi 1.7 csomagokkal ellátott GNOME 2.6 vagy újabb szükséges.

- Solaris 10 operációs rendszer (x86 platform) vagy újabb

- 256 MB RAM (512 MB RAM javasolt)

- 1,55 GB szabad hely a merevlemezen

- X Server 1024×768 felbontással (nagyobb felbontás javasolt), legalább 256 színnel

- Ablakkezelő

- Az „akadálymentes” használatot lehetővé tevő kisegítő technológiai eszközök támogatásához gail 1.8.6 és at-spi 1.7 csomagokkal ellátott GNOME 2.6 vagy újabb szükséges.

- Linux Kernel 2.6.18 vagy újabb

- 2.5-ös vagy újabb glibc2

- gtk 2.10.4 vagy újabb verzió

- Pentium-kompatibilis számítógép (Pentium III vagy Athlon javasolt)

- 256 MB RAM (512 MB RAM javasolt)

- 1,55 GB szabad hely a merevlemezen

- X Server 1024×768 felbontással (nagyobb felbontás javasolt), legalább 256 színnel

- Ablakkezelő

- Az „akadálymentes” használatot lehetővé tevő kisegítő technológiai eszközök támogatásához gail 1.8.6 és at-spi 1.7 csomagokkal ellátott GNOME 2,16 vagy újabb szükséges.

Számos Linux-disztribúció létezik, és még egy disztribúción belül is különféle telepítési lehetőségek vannak (KDE vagy Gnome stb.). Egyes disztribúciók az OpenOffice.org saját „natív” változatát tartalmazzák, és ezek funkcionalitása eltérhet az OpenOffice.org közösségi verziójáétól. Néha a közösségi OpenOffice.org telepíthető a „natív” verzió mellé. Mindamellett biztonságosabb eltávolítani a „natív” verziót a közösségi verzió telepítése előtt. Az erre vonatkozó információkért olvassa el a disztribúció dokumentációját.

Szoftver eltávolítása vagy telepítése előtt ajánlott mindig biztonsági mentést készíteni a rendszerről.

Ellenőrizze, hogy van-e elegendő szabad hely az ideiglenes könyvtárban, és ehhez a könyvtárhoz rendelkezik-e olvasási, írási és futtatási jogosultságokkal. A telepítés előtt célszerű kilépni minden egyéb programból.

## Inkompatibilis kiterjesztés-adatbázis

Az OpenOffice.org jelen verziójában frissítésre került a Berkeley adatbázismotor. Az adatbázismotor frissítése nem kompatibilis változásokat hoz az OpenOffice.org 3.2 előtti verzióra telepített kiterjesztések felhasználói adatainak tárolásában, és ez felhasználói beavatkozást igényelhet egy korábbi OpenOffice.org-verzióra való visszatérés esetén.

Az OpenOffice.org jelen verziója át fogja alakítani a kiterjesztés-adatbázist az új Berkeley adatbázis-formátumra, ha kiterjesztést telepít vagy töröl. Az átalakítás után az adatbázist nem fogják tudni többé olvasni az OpenOffice.org korábbi verziói. Egy korábbi verzióra való visszatérés működésképtelen telepítést eredményezhet.

Ha az OpenOffice.org korábbi verziójára tér vissza, távolítsa el a felhasználói adatok könyvtárát: `{felhasználói adatok}/uno_packages`, például `~/.openoffice.org/3/user/uno_packages`, és telepítse újra a kiterjesztéseket.

## Programindítási problémák

Ha problémákat tapasztal az OpenOffice.org indításakor (jellemzően Gnome alatt), hatástalanítsa a `SESSION_MANAGER` környezeti változót abban a parancsértelmező héjban, ahol elindítja az OpenOffice.org programot. Ennek legegyszerűbb módja az, hogy beírja az „`unset SESSION_MANAGER`” sort a programot indító „soffice” parancsfájl elejébe. Ez a parancsfájl az „`[office folder]/program`” könyvtárban található.

A OpenOffice.org indításával kapcsolatos hibák (például egyáltalán nem indul el), sokszor a grafikus kártya beállítására vezethetők vissza. Ebben az esetben frissítse a grafikus kártya illesztőprogramját, vagy használja az operációs rendszer grafikus illesztőprogramját. A 3D objektumokkal kapcsolatos problémák az „OpenGL használata” beállítás tiltásával orvosolhatók (Eszközök → Beállítások → OpenOffice.org → Nézet → 3D nézet).

## ALPS/Synaptics noteszgépek tapipadja Windows rendszerben

A Windows illesztőprogramjának hibája miatt nem tudja görgetni az OpenOffice.org-dokumentumok, amikor átcsúsztatja az ujját az APLS/Synaptic tapipadján.

A tapipados görgetés engedélyezéséhez adja a következő sorokat a „`C:\Program Files\Synaptics\SynTP\SynTPEnh.ini`” konfigurációs fájlhoz, és indítsa újra a számítógépet:

[OpenOffice.org]

FC = "SALFRAME"

SF = 0x10000000

SF |= 0x00004000

A konfigurációs fájl helye a különböző Windows-verzióban más-más lehet.

## Mozilla címjegyzék-illesztőprogram

A Mozilla címjegyzék-illesztőprogramjának szüksége van a `SUNWzlib` csomagra. Ez a csomag nem része a minimális Solaris-telepítésnek. Amennyiben hozzá szeretne férni a Mozilla címjegyzékéhez, adja hozzá ezt a csomagot a Solaris operációs rendszerhez a telepítő CD-n található „`pkgadd`” program futtatásával.

## Gyorsbillentyűk

Az OpenOffice.org programjain belül csak olyan gyorsbillentyű-kombinációkat lehet használni, amelyeket az operációs rendszer még nem foglalt le. Amennyiben egy billentyűkombináció nem úgy működne az OpenOffice.org programban, mint ahogyan az le van írva az OpenOffice.org súgójában, ellenőrizze, hogy nem foglalt-e a billentyűkombináció. Az ütközések elkerüléséhez két lehetőség van. Módosíthatja az operációs rendszer (grafikus felület) gyorsbillentyű-kombinációit vagy az OpenOffice.org kombinációit. A gyorsbillentyűk beállításához tekintse meg az OpenOffice.org súgóját, vagy használja az operációs rendszer súgórendszerét.

Az OpenOffice.org súgója helyenként csak PC billentyűzethez adja meg a billentyűkombinációkat.

## Fájlok zárolása

Alapértelmezett esetben a fájlzárolás be van kapcsolva az OpenOffice.org programban. Az NFS-t használó hálózatokban futnia kell az NFS-ügyfeleken az NFS zárolási démonnak. A fájlzárolás kikapcsolásához szerkeszteni kell az `soffice` parancsfájlt, és a „`export SAL_ENABLE_FILE_LOCKING`” sort „`# export SAL_ENABLE_FILE_LOCKING`” sorra módosítani. Ha megtiltja a fájlzárolást, a dokumentumra nemcsak annak a felhasználónak lesz írási joga, aki először megnyitotta.

Figyelem: A fájlzárolási funkció Solaris 2.5.1 és Solaris 2.7 alatt problémákat okozhat a Linux NFS 2.0-val. Amennyiben Ön ilyen környezetben dolgozik, erősen ajánlott, hogy NE használja a fájlzárolást. Ellenkező esetben előfordulhat, hogy az OpenOffice.org lefagy, miközben egy linuxos gépről NFS-en keresztül próbál megnyitni egy fájlt.

## Lehetséges problémák, amikor az OpenOffice.org-ból egy dokumentumot e-mailként szeretne elküldeni

Hibák léphetnek fel (a program elszáll vagy lefagy), amikor e-mailként el szeretne küldeni egy dokumentumot a „Fájl - Küldés - Dokumentum e-mailként” vagy „Dokumentum PDF-mellékletként” menüpontot kiválasztva. Ennek oka a Windows „MAPI” rendszerfájlja (Messaging Application Programming Interface), amelynek bizonyos verziói problémákat okoznak. Sajnos a probléma nincs egyértelműen egy verzióhoz kötve. További információkért látogasson el a http://www.microsoft.com honlapra, és keressen a Microsoft tudásbázisában a „mapi dll” kulcsszavakra.

## Fontos megjegyzések a kisegítő lehetőségekkel kapcsolatosan

Az OpenOffice.org kisegítő lehetőségeiről bővebben a http://www.openoffice.org/access/ oldalon olvashat.

## Regisztráció

Kérjük, fordítson egy kevés időt a minimális Termékregisztráció elvégzésére, amikor telepíti a szoftvert. Azzal együtt, hogy a regisztráció opcionális, javasoljuk a regisztrálást, mivel az információk lehetővé teszik a közösség számára, hogy a szoftvercsomagot még jobbá tegye, és a felhasználói igényeknek közvetlenül eleget tudjon tenni. Az adatvédelmi irányelveinek szem előtt tartásával az OpenOffice.org-közösség minden óvintézkedést megtesz a személyes adatok védelme érdekében. Ha a telepítéskor nem regisztrált, bármikor visszatérhet a regisztrációhoz, ha a főmenüben a „Súgó - Regisztráció” lehetőséget választja.

## Felhasználói felmérés

Van egy online Felhasználói felmérésünk, amit örülünk, ha kitölt. A Felhasználói felmérés eredményei segítik a OpenOffice.org projektet abban, hogy az irodai programcsomagok új generációjának kifejlesztése még gyorsabb léptekkel haladjon előre. Az adatvédelmi irányelveinek szem előtt tartásával a OpenOffice.org-közösség minden óvintézkedést megtesz a személyes adatok védelme érdekében.

## Felhasználói támogatás

A fő támogató oldal, a http://support.openoffice.org/ különféle segítségeket ajánl fel az OpenOffice.org használatához. Lehet, hogy a kérdése meg van már válaszolva – keresse a választ az angol közösségi fórumon (http://user.services.openoffice.org), a magyar közösségi fórumon (http://user.services.openoffice.org/hu/forum/), illetve az angol nyelvű „users@openoffice.org” levelezőlista archívumában a http://www.openoffice.org/mail_list.html címen. Ha itt nem találná a választ, kérdését felteheti angolul a users@openoffice.org vagy magyarul a forum@openoffice.hu levelezőlistán. A listákra feliratkozásról a következő oldalak adnak információt: http://wiki.services.openoffice.org/wiki/Website/Content/help/mailinglists és http://www.openoffice.hu/cgi-bin/mailman/listinfo/forum.

Za podršku unutar zajednice OpenOffice.org korisnika u Srbiji posetite http://sr.openoffice.org/podrska.html . Dopisna lista na srpskom jeziku je dostupna na e-adresi users@sr.openoffice.org. Posetite prethodnu stranicu da saznate o pretplati na listu i pretražite javno dostupnu arhivu.

За подршку унутар заједнице OpenOffice.org корисника у Србији посетите http://sr.openoffice.org/podrska.html . Дописна листа на српском језику је доступна на е-адреси users@sr.openoffice.org. Посетите претходну страницу да сазнате о претплати на листу и претражите јавно доступну архиву.

Olvassa el a gyakran ismételt kérdéseket is a http://wiki.services.openoffice.org/wiki/Documentation/FAQ oldalon.

## Hibák és problémák bejelentése

Az OpenOffice.org weboldalán érhető el az IssueZilla, a programhibák és problémák bejelentésére, nyomon követésére és kijavítására szolgáló megoldás. Szeretnénk bátorítani minden felhasználót, hogy jelentse azokat a problémákat, amelyek egy adott platformon jelentkeznek. A hibajelentések elküldése az egyik legnagyobb hozzájárulás, amelyet a felhasználói közösség tehet a programcsomag a folyamatos fejlesztése érdekében.

## Részvétel a projektben

A OpenOffice.org-közösség számára igen hasznos, ha Ön aktívan részt vesz ennek a nyílt forráskódú projektnek a fejlesztésében.

Mint leendő felhasználó, máris résztvevője a szoftvercsomag fejlesztésének. Azonban arra bátorítjuk, hogy vegye ki jobban a részét a fejlesztésekből, s első lépésként tekintse meg a hosszú távú céljainkat, majd legyen aktív társunk ebben a közösségben. Kérjük, csatlakozzon hozzánk, és tekintse meg a felhasználói oldalakat a következő címen: http://www.openoffice.org.

### Hogyan kezdje?

Ha tenni szeretne valamit az OpenOffice.org projektért, annak az a legjobb módja, hogy feliratkozik egy vagy több levelezőlistára. Figyelje a hozzászólásokat, és használja az archívumot, hogy betekintést szerezzen azokba a témákba, amelyekről a listán az OpenOffice.org forráskódjának megjelenése, 2000 október óta szó volt. Ha úgy érzi, hogy képben van, küldjön egy rövid bemutatkozást a listára és vegyen részt Ön is az aktív levelezésben. Ha már van tapasztalata nyílt forráskódú projektekkel, tekintse meg a tennivalók listáját: http://development.openoffice.org/todo.html.

### Feliratkozás

Íme a projekt néhány levelezőlistája, amelyekre az alábbi címen iratkozhat fel: http://www.openoffice.org/mail_list.html.

- Hírek (angolul): announce@openoffice.org *minden felhasználó számára ajánlott* (kis forgalom)

- Fő felhasználói fórum (angolul): user@openoffice.org (nagy forgalom)

- Marketing project: dev@marketing.openoffice.org *a fejlesztésen túl* (nagy forgalom)

- Általános fejlesztői levelezőlista: dev@openoffice.org (közepes/nagy forgalom)

### Csatlakozás valamelyik projekthez

Ön is sokat hozzátehet ehhez a fontos nyílt forráskódú projekthez, akkor is, ha csak kevéssé ért a szoftverfejlesztéshez vagy a programozáshoz. Igen, pont Ön!

A http://projects.openoffice.org/index.html címen különböző projekteket találhat, a honosítástól kezdve a platformfüggő fejlesztésen és a csoportmunkán keresztül egészen az „igazi” magprogramozási feladatokig. Ha nincs fejlesztési tapasztalata, csatlakozzon a dokumentációs vagy a marketing projekthez. Az OpenOffice.org marketingprojektje mind a gerilla, mind a hagyományos marketing módszerekkel terjeszti a nyílt forráskódú szoftvereket. Projektjeink átlépik a nyelvi és kulturális határokat, úgyhogy Ön is csatlakozhat az „ige hirdetéséhez”, például azzal, hogy egy barátjának szól erről az irodai programcsomagról.

Segíthet, ha csatlakozik a marketing-kommunikációs és információs hálózatunkhoz a következő címen: http://marketing.openoffice.org/contacts.html. Itt megadhat kapcsolatokat a sajtóhoz, médiához, kormányhivatalokhoz, tanácsadó cégekhez, iskolákhoz, Linux-felhasználók csoportjaihoz és fejlesztőkhöz az országában vagy helyi közösségében.

Reméljük, élvezni fogja a munkát az új OpenOffice.org 3.3 szoftvercsomaggal, és csatlakozik hozzánk az interneten.

Az OpenOffice.org Közösség

## Használt / módosított forráskód

Portions Copyright 1998, 1999 James Clark. Portions Copyright 1996, 1998 Netscape Communications Corporation.